Document ID: 32005D0193

ODLOČBA KOMISIJE
z dne 8. marca 2005
o spremembi Odločbe 2004/475/ES o sprejetju prehodnih ukrepov v korist nekaterih obratov v sektorjih mesa in mleka v Sloveniji
(notificirana pod dokumentarno številko K(2005) 518)
(Besedilo velja za EGP)
(2005/193/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 42 Akta,
ob upoštevanju naslednjega:
(1)
Po sprejetju Odločbe Komisije 2004/475/ES (1) se je spremenil položaj v zvezi z obrati, za katera je bilo odobreno prehodno obdobje, v katerem se morajo v celoti uskladiti z zahtevami Skupnosti.
(2)
En obrat za meso je 31. decembra 2004 prenehal delovati.
(3)
En obrat za mleko s seznama obratov na prehodu ne bo več opravljal dejavnosti kot obrat z visoko zmogljivostjo. Svojo proizvodnjo bo zmanjšal, tako da bo v skladu s pravili, ki po pravu Skupnosti veljajo za obrate z omejeno zmogljivostjo. Zato se črta s seznama obratov na prehodu.
(4)
Trije obrati za meso s seznama obratov na prehodu so vložili precej truda za izgradnjo novih objektov in naprav. Vendar ti obrati zaradi izjemnih tehničnih omejitev ne bodo mogli zaključiti postopka posodabljanja v predpisanemu roku. Zato je upravičeno, da se jim da več časa za zaključitev postopka posodabljanja.
(5)
Prilogo k Odločbi 2004/475/ES je zato treba ustrezno spremeniti. Zaradi jasnosti jo je treba nadomestiti.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 2004/475/ES se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 8. marca 2005

Labels: 0
18
17
15